- Hindi News
- National
- हैपेटाइटस सी के मरीजों को सिविल अस्पताल में मिलेंगी मुफ्त दवाएं : डॉ. रीटा भारद्वाज
हैपेटाइटस-सी के मरीजों को सिविल अस्पताल में मिलेंगी मुफ्त दवाएं : डॉ. रीटा भारद्वाज
स्थानीयसिविल अस्पताल में सेहत विभाग की ओर से मुख्यमंत्री पंजाब हैपेटाइटस सी रिलीफ फंड स्कीम अधीन ठीक हुए मुफ्त इलाज के मरीजों को सर्टीफिकेट दिए गए।
सिविल सर्जन डाॅ. रीटा भारद्वाज ने कहा कि इस स्कीम अधीन हैपेटाइटस सी के मरीजों को मुफ्त दवाइयां दी जाती है तथा उनके टैस्ट भी रियायती दरों पर करवाए जाते हैं। नवांशहर के इस अस्पताल में बीमारी संबंधी 890 मरीजों के टैस्ट करवाए गए है, जिसमें वायरल लोड टैस्ट के बाद 667 मरीजोंं का मुफ्त इलाज शुरु किया गया है। इन में से 180 मरीजो का इलाज पूरा हो चुका है। जिनके ठीक होने की पुष्टि एसवीआर टैस्ट कर की जा चुकी है।
जिला एपिडिमोलॉजिस्ट डाॅ. रुपिंदर कौर ने हैपेटाइटस सी के लक्षणों संबंधी बताया कि पहले मरीज का अलाईजा टैस्ट किया जाता है, जिससे पता चलता है कि मरीज को यह बीमारी है या नहीं। जिस मरीज का टैस्ट पॉजिटिव आए उसको एक आईडी नंबर दिया जाता है तथा डा. लालपैथ लैब से रियायती दर पर वायरल लोड टैस्ट कराया जाता है। टैस्ट की रिपोर्ट के आधार पर इलाज शुरु होता है। मरीज का तीन महीने तक इलाज किया जाता है तथा इलाज पूरा होने के 3 महीने के बाद एसवीआर टैस्ट मुफ्त किया जाता है। इस बीमारी से पीडि़त व्यक्ति के खून द्वारा, इस्तेमाल हुई सुइयों के दोबारा प्रयोग से शारीरिक संबंधों द्वारा एक व्यक्ति से दूसरे व्यक्ति तक फैलती है। इस बीमारी से पीडि़त व्यक्ति में आंखें और चमड़ी का पीलापन, पेशाब का रंग पक्का पीला होना, जोड़ों में दर्द रहना और थकावट महसूस करना आदि लक्षण पाए जाते हैं। ऐसे लक्षण होने पर तुरंत डाक्टर की सलाह लेनी चाहिए। मौके पर जिला परिवार भलाई अफसर डा. सुखविन्दर सिंह, डा. हरविन्दर सिंह, डा. जगदीप सिंह, जगत राम, कृपाल सिंह, राम सिंह, गुरतेज सिंह, सुखजीत सिंह उपस्थित थे।
सर्टीफिकेट वितरित करते हुए सीएस डा. रीटा भारद्वाज।
tgl_Latn sot_Latn hin_Deva hin_Deva hin_Deva hin_Deva hin_Deva hne_Deva